એક એગ્રગણ્ય દૈનિકના અહેવાલ મુજબ, બિગ બોસ 10 લોન્ચ થયાના બે દિવસ પહેલાં જ ઓમ સ્વામીના નામનું વોરન્ટ જાહેર થયું હતું અને ઓમ સ્વામી તરફથી કોઇએ કોર્ટમાં હાજરી પુરાવી નહોતી. આથી હવે દિલ્હી કોર્ટ દ્વારા પોતાને ભગવાન ગણાવતા આ ઓમ સ્વામી વિરુદ્ધ બિનજામીનપાત્ર વોરેન્ટ જાહેર કરાયું છે. ઓમ સ્વામી પર તેમના જ ભાઇ પ્રમોદ ઝાએ ચોરીનો કેસ દાખલ કર્યો છે અને એવી પણ ફરિયાદ છે કે અનેક ફોન કોલ કર્યાં છતાં પણ ઓમ સ્વામી કોર્ટમાં હાજર થયા નથી. આથી જ કોર્ટે ઓમ સ્વામીને 3 ડિસેમ્બરના રોજ કોર્ટ સમક્ષ હાજર થવાનો આદેશ આપ્યો છે. ઓમ સ્વામી પર તેમના જ ભાઇની દિલ્હીમાં આવેલી સાયકલ શોપમાંથી 11 સાયકલ અને કેટલાક મહત્વના ડોક્યૂમેન્ટ્સની ચોરીનો આરોપ છે.